ሊና ጌታቸው እባላለሁ! ለመላው ኢትዮጵያውያን እንኳን ለአዲሱ ዘመን በሰላም አደረሳችሁ ለማለት እወዳለሁ! በተጨማሪ ለመላው ህዝበ ክርስትያን መልካም የመስቀል በዓል እመኛለሁ፡፡ በአዲስ አበባ ከተማ ነው ተወልጄ ያደግኩት። በ18 አመት እድሜዬ በታወቀውና በአሜሪካ በሚገኘው ዬል ዩኒቨርሲቲ/Yale University/የትምህርት ዕድል ተሰጥቶኝ የመጀመሪያ እና ሁለተኛ ዲግሪዬን (የማስተርስ ዲግሪዬን) ለማግኘት በቅቻለሁ። ለቋንቋዎችና አለምን ለማየት ባለኝ ፍላጎት ምክንያት የዬል ዩኒቨርሲቲ ተማሪ እያለሁ የፈረንሳይኛ እና የስፓኒሽ ቋንቋዎችን በጥልቅ ሁኔታ ተምሬያለሁ።በፈረንሳይ ሀገር በፓሪስ ከተማም ቆይታ በማድረግ የፈረንሳይኛ ችሎታዬን ለማዳበር ችያለሁ። ትምህርቴን ከጨረስኩ በኋላ ከሌሎችየዬል ዩኒቨርሲቲ ተማሪዎች ጋር ተወዳድሬ በማሸነፍ ቻንግሻ የሚባል የቻይና ከተማ ውስጥ በሚገኝ የታወቀ ዩኒቨርሲቲ ውስጥ(Xiangya Medical School 湘雅医学院) ሌክቸረር ሆኜ በማገልገሌ ትምህርትን እንዴት በቀላሉ ወደ ተማሪዎች ማስተላለፍእንደሚቻል ለመገንዘብም በቅቻለሁ። በቻይና ሀገር መኖር ከጀመርኩ በኋላ ነው ቻይንኛ መማር የጀመርኩት። ከሌላ ሀገር ከመጡዜጎች ይልቅ ትምህርቱ በቀላሉ ይገባኝ ነበር። ይህም የሆነው ቻይንኛ ለአማርኛ ተናጋሪዎች ስለሚቀል ነው። ቻይና እና ኢትዮጵያግንኙነታቸው እየጠነከረ በመምጣቱ ኢትዮጵያውያን በቀላሉ ቻይንኛ መማር እንዲችሉ ብዬ ነው ይህንን መፅሐፍ ለመፃፍ የወሰንኩት።በአሁኑ ሰዓት በቻይና እና በአፍሪካ ማህል ያለውን ግንኙነት እያጠናሁ ሲሆን ጥናቶቼም በተለያዩ የጥናትና ምርምር ተቋሞችታትመዋል። በዚህ አጋጣሚ እናቴ ወ/ሮ ፀዳሉ በላይ እና አባቴ አቶ ጌታቸው አየነው በትምህርቴ እንድገፋ ላደረጉልኝ ገደብ የሌለውድጋፍ እጅግ እጅግ በጣም አመሰግናቸዋለሁ።